Bobo mochin jome masjidi. Bobo mochin jome masjidi – Oʻzbekiston Respublikasi Musulmonlar idorasi tasarrufidagi jome masjid boʻlib, Toshkent viloyati, Parkent tumanida joylashgan boʻlib, tumanning masjid va madrasalar tarkibiga kiradi. Joylashuvi va faoliyati. Bobo mochin jome masjidi Toshkent viloyati hududidagi Parkent tumani, Parkent qishloq fuqarolar yigʻiniga qarashli boʻlgan I. Usmonov mahalla fuqarolar yigʻini 12-uyda joylashgan. Jome masjid uchun 0.45 gektar joyda 500 kishiga yaqin boʻlgan namozxonlarga moʻljallangan bino, xonaqoh, tahoratxona, avtoturargoh, ziyoratchilar uchun maxsus alohida xonalar barpo etilgan. Mazkur masjidga Parkent qishloq fuqarolar yigʻini, I. Usmonov mahalla fuqarolar yigʻini, Tafakkur mahalla fuqarolar yigʻini, Xok koʻza mahalla fuqarolar yigʻini, Alisher Navoiy mahalla fuqarolar yigʻini, Gulbogʻ mahalla fuqarolar yigʻini, Sariq soy mahalla fuqarolar yigʻini, Boyqozon mahalla fuqarolar yigʻini, Abdurauf Fitrat mahalla fuqarolar yigʻini, Ismat ota mahalla fuqarolar yigʻinida yashovchilar tashrif buyurishadi. Ushbu jome masjidning bosh imom-xatibi Dilsho domla Pulatov hisoblanadi. Tarixi. Bobo mochin jome masjidi qachon va kim tomonidan asos solinganligi haqida deyarli maʼlumotlar yetarli emas. Mustaqillik yillarining dastlabki paytlarida mahalliy aholining faollari, nuroniylar, homiylar tashabbusi bilan jome masjid binosi qayta remont qilindi va namozxonlarga havola qilindi. Oʻzbekiston Respublikasi Adliya vazirligi Toshkent viloyat adliya boshqarmasi tomonidan roʻyxatdan 1998-yil 10-avgust kuni oʻtkazlib, uning ustavi Toshkent viloyat adliya boshqarmasida roʻyxatga olingan.